Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az ismeretek ellenőrzése a 166/1997. (X. 3.) Korm. rendelet 3. számú mellékletének 5. pontjában foglaltak alapján az
Paragraph Index: 32

Az ismeretek ellenőrzése a 166/1997. (X. 3.) Korm. rendelet 3. számú mellékletének 5. pontjában foglaltak alapján az 5.3. pont kivételével, ami a következő éppen módosul: 5.3. A záróvizsga 5.3.1. A záróvizsgára való bocsátás feltételei: — hét szigorlat letétele, amelynek követelményei a szakmai törzsanyagban szerepelnek. Egy teljesített szigorlat 3 kreditnek felel meg; — a diplomamunkával együtt legalább 300 kredit megszerzése; ezen belül = legalább 116 kredit a szakmai törzsanyagból a szigorlatokkal együtt, = legalább 51 kredit a kiegészítő szakismeretekből, = legalább 51 kredit a természettudományos alapismeretekből, = 30 kredit nem-természettudományos szakismeretekből, = legalább 2 kredit szakmai gyakorlatból, és = 50 kredit a diplomamunka előkészítéséből adódik. — legalább középfokú, C típusú állami — vagy azzal egyenértékű — nyelvvizsga egy idegen nyelvből, — bírálók által elfogadott diplomamunka. 5.3.2. A záróvizsga részei: — a diplomamunka megvédése, — a komplex szóbeli vizsga, melynek keretében általános biológia, molekuláris biológia és a diplomamunka témájának megfelelő kérdésekre kell választ adni a szakmai törzsanyag, valamint az intézmény által rögzített és a vizsga előtt legalább 3 hónappal korábban közzétett tételek alapján. 5.3.3. A záróvizsga eredménye A diplomamunkára, a diplomamunka védésére, illetve a három szóbeli tétel megválaszolására külön-külön kapott érdemjegyek átlaga.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes